藻居

藻居是中国汉代传说的妖怪，写一群“水土之精”的奇怪景象,载于《幽明录》。在故事中,东方朔辨“藻居”。另说为水木之精,身长只有八九寸,但却能“春巢幽林,冬潜深河”。東方朔曰:「其名藻居,兼水木之精,春巢幽林,冬潛深河。

原文
《太平广记》卷一一八引《幽明录》：“汉武帝与群臣宴于未央。忽闻人语云：‘老臣冒死自诉。’不见其形。寻觅良久，梁上见一老翁，长八九寸，面目赪皱，须发皓白，拄杖偻步，笃老之极。帝问曰：‘叟姓字何?居在何处?何所病苦，而来诉朕?’翁缘柱而下，放杖稽首，嘿而不言。因仰头视屋，俯指帝脚，忽然不见。帝骇愕，不知何等，乃曰：‘东方朔必识之。’于是召方朔以告。朔曰：‘其名为藻居，水木之精。夏巢幽林，冬潜深河。陛下顷日频兴造宫室，斩伐其居，故来诉耳。仰头看屋，殿名未央也;而复俯指陛下脚者，足也，愿陛下宫室足于此。’帝感之，既而息役。
“幸瓠子河，闻水底有弦歌声，肴膳芬芳。前梁上翁及年少数人，绛衣素带，缨佩甚鲜，皆长八九寸——有一人长尺余——凌波而出，衣不沾濡，或有夹乐器者，帝方食，为之辍膳，命列坐于食案前。帝问曰：‘闻水底奏乐，为是君耶?’老翁对曰：‘老臣前昧死归诉，幸蒙陛下天地之施，即息斧斤，得全其居，不胜欢喜，故私相庆乐耳。’帝曰：‘可得奏乐否?’曰：‘故赍乐来，安敢不奏!’其最长人便治弦而歌，歌曰：‘天地德兮垂至仁，愍有魄兮停斧斤。保窟宅兮庇微身，愿天子兮寿万春!’歌声小大，无异于人，清彻绕越梁栋。又二人鸣管抚节，调契声谐。帝欢悦，举觞并劝曰：‘不德不足当雅贶。’老翁等并起舞受爵，各饮数升不醉。献帝一紫螺壳，中间有物状如牛脂。帝问曰：‘朕暗，无以识此物。’曰：‘东方先生知之耳。’帝曰：‘可更以珍异见贻。’老翁顾命取洞穴之宝。一人受命，下没渊底。倏忽还到，得一大珠，径数寸，明耀绝世。帝甚爱玩。翁等忽然而隐。
“帝问朔：‘紫螺壳中何物?’朔曰：‘是蛟龙髓。以傅面，令人好颜色;又女子在孕，产之必易。’会后宫产难者，试之，殊有神效。帝以脂涂面，便悦泽。又曰：‘何以此珠名洞穴珠?’朔曰：‘河底有一穴，深数百丈，中有赤蚌，蚌生珠，故以名焉。’帝既深叹此事，又服朔之奇识。”

参看
中国妖怪列表

太平广记的妖怪